Ivar Haarstad

Ivar Haarstad (født 22. februar 1944 i Selbu) er en norsk lege, sykehusdirektør og politiker (H).

Han vokste opp på Ner-Hårstad (Framigarden) i Selbu. Han gikk Orkdal landsgymnas og så medisinstudiet ved Universitetet i Oslo. Han spesialiserte seg i fødselshjelp og kvinnesykdommer ved Regionsykehuset i Trondheim.

Haarstad kom til Innherred sykehus i Levanger i 1982. Han har vært overlege og avdelingsoverlege ved gynekologisk avdeling samt leder ved barne- og familieklinikken. Haarstad var sjeflege ved sykehuset fra 2001 til 2002, deretter direktør ved Sykehuset Levanger og assisterende direktør i Helse Nord-Trøndelag. Han gikk senere tilbake til stillingen som avdelingsoverlege i fem år før han avgikk med pensjon.

Haarstad har vært leder i Levanger Høyre 1997–2001, fast medlem av Levanger kommunestyre 1999–2003 og vara i flere perioder. Han har også vært vara til fylkestinget. I 2012 ble han leder i Levanger Senior Høyre.

 Referanser 

Kategori:Norske leger
Kategori:Høyre-politikere i Nord-Trøndelag
Kategori:Lokalpolitikere i Levanger
Kategori:Personer tilknyttet St. Olavs hospital
Kategori:Alumni fra Universitetet i Oslo
Kategori:Personer fra Selbu kommune